Rais Mohammed Abdullahi Farmajo wa Somalia

Matukio hayo chanzo chake ni  hatua ya kiongozi huyo kushindwa kuandaa uchaguzi mkuu mpya wa Rais na Bunge uliotarajiwa kufanyika mwezi Februari mwaka huu baada ya muhula wake kumalizika. 

Badala yake aliamua kusaini sharia ya  kurefusha kipindi chake cha kubakia madarakani kwa miaka miwili. Uamuzi wake ulitanguliwa na   mazungumzo magumu ya miezi kadhaa na wapinzani wake ambayo hayakuzaa matunda.

Hofu iliopo ni kwamba mapigano yanaweza kuzagaa na nchi hiyo kutumbukia katika vita vyengine vya wenyewe kwa wenyewe.     Dalili za uwezekano huo, zinafuatia baadhi ya wanajeshi wa waliowatiifu kwa  Rais huyo, kujiunga na mahasimu wake.  

Mapigano  ya karibuni ni miongoni mwa yale mabaya kabisa kuwahi kuonekana katika mji mkuu wa Mogadishu. Wapinzani hao wanadai  Farmajo anachukua hatua iliyo kinyume kabisa na katiba.

Ikisaidiwa na Jumuiya ya Kimataifa ukiwemo Umoja wa Mataifa Somalia  bila mafanikio imekuwa katika jitihada za kuwa na serikali imara ili iweze kupiga hatua ya ujenzi mpya, tokea ilipotumbukia kwenye dimbwi la machafuko na vita 1991, baada ya kuangushwa  kwa utawala wa  Mohamed Siad Barre.

Inaelekea lengo la Mohamed Abdullahi ni uchu wa madaraka na  kuendelea kubaki madarakani baada ya kipindi chake cha miaka minne kumalizika. 

Licha ya kuonywa na Jumuiya ya Kimataifa pamoja na Marekani ambayo imetishia kumuwekea vikwazo, kiongozi huyo hayatii manani na aliamua kuendelea na mpango wake.

Kitisho kikubwa cha mgogoro huu mpya nchini Somalia, siyo katika   suala la amani ya Somalia pekee, lakini ni kwa mchakato wa amani na utulivu katika pembe ya Afrika.

Ingawa Jumuiya ya Kimataifa itakuwa imechoshwa na Somalia ambayo baada ya miongo mitatu ya machafuko, haitomudu hata hivyo kuipa kisogo Somalia, kwani utakuwa ni mtihani mgumu pindi ikirejea tena katika vita vya wenyewe kwa wenyewe.

Tatizo jengine ni  kujiingiza kwa namna moja au nyengine kwa  mataifa  ya kigeni. Kwa mfano Eritrea inasemekana kumuunga mkono Rais Farmaajo na kuna ushawishi mkubwa wa... \n\nNipe kichwa kizuri cha makala hapo juu.
Mzozo mpya Somalia: Kitisho cha vita vipya vya wenyewe kwa wenyewe